

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.28**

 (prot.Nr.3, 14.§)

**Par projekta „Energoefektivitātes paaugstināšana Daugavpils pilsētas speciālajā pirmsskolas izglītības iestādē Nr.2 –Mihoelsa ielā 4, Daugavpilī”, Nr.4.2.2.0/17/I/062 ietvaros izveidoto vērtību nodošanu**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Daugavpils pilsētas domes ar 2019.gada 14.februāra lēmumu Nr.48 apstiprināto Noteikumu par Daugavpils pilsētas pašvaldības un tās padotībā esošo iestāžu grāmatvedības uzskaiti 99.punktu, 2018.gada 18.jūlija Vienošanos par Eiropas Savienības fonda projekta īstenošanu Nr.4.2.2.0/17/I/062 (turpmāk - Vienošanās), nodrošinot projekta „Energoefektivitātes paaugstināšana Daugavpils pilsētas speciālajā pirmsskolas izglītības iestādē Nr.2 –Mihoelsa ielā 4, Daugavpilī”, sasniegto rezultātu uzturēšanu, kura galvenais mērķis – samazināt primārās enerģijas patēriņu, sekmējot energoefektivitātes paaugstināšanu Daugavpils pilsētas 2.speciālās pirmsskolas izglītības iestādes ēkai - Mihoelsa ielā 4, Daugavpilī, kas atbilst darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumu prasībām, Daugavpils pilsētas domes Finanšu komitejas 2021.gada 21.janvāra sēdes protokolu Nr.2, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot Daugavpils pilsētas domes (reģ.Nr.90000077325, juridiskā adrese Kr.Valdemāra iela 1, Daugavpils, LV-5401) projekta „Energoefektivitātes paaugstināšana Daugavpils pilsētas speciālajā pirmsskolas izglītības iestādē Nr.2 –Mihoelsa ielā 4, Daugavpilī” (turpmāk - Projekts) ietvaros izveidotās vērtības Daugavpils pilsētas Izglītības pārvaldei (reģ.Nr.90009737220, juridiskā adrese: Saules ielā 7, Daugavpilī, LV-5401) saskaņā ar Pielikumu.
2. Nodrošināt Projekta rezultātu saglabāšanu un ilgtspēju, ievērojot Regulas Nr. 1303/2013 71. pantā noteiktos nosacījumus un termiņus Projekta darbību īstenošanas laikā un 5 (piecu) gadu periodā pēc noslēguma maksājuma veikšanas, kā arī izmantot Projektā attīstīto infrastruktūru un sasniegtos rezultātus Projektā plānoto darbību veikšanai un saskaņā ar Projektā paredzēto mērķi.
3. Daugavpils pilsētas domes izpilddirektoram organizēt Projektā izveidoto vērtību nodošanu – pieņemšanu.

Pielikumā: Nododamo Daugavpils pilsētas Izglītības pārvaldei vērtību saraksts.

Domes priekšsēdētājs *(personiskais paraksts)* I.Prelatovs

Pielikums

Daugavpils pilsētas domes

2021.gada 28.janvāra

lēmumam Nr.28

(protokols Nr.3, 14.§)

**Nododamo Daugavpils Izglītības pārvaldei vērtību saraksts**

Izveidoto Projekta ietvaros vērtību kopējā summa ir **EUR 1 029 577.82** (viens miljons divdesmit deviņi tūkstoši pieci simti septiņdesmit septiņi euro 82 centi) ar PVN 21%, tas ir:

|  |  |  |  |
| --- | --- | --- | --- |
| Nr. p.k. | Izmaksu atšifrējums | Izmaksas ar PVN, EUR | Pamats |
| 1. | Būvprojekta izstrāde | 20 013.40 | 2016.gada 18.augusta līgums Nr.D-2016/521 ar SIA “Ēkas siltināšana”  |
| 2. | Arhitektoniski mākslinieciskā inventarizācija | 2 178.00 | 2017.gada 20.aprīļa līgums Nr.D-2017/292 ar SIA “ARHITEKTA L.ŠMITA DARBNĪCA” |
| 3. | Būvprojekta ekspertīze | 17 169.90 | 2017.gada 25.septembra līgums Nr.D-2017/881 ar SIA “CMB” |
| 4. | Būvdarbi | 949 381.44 | 2019.gada 14.novembra līgums Nr.1.2.-10.1/116 ar PS “VANPRO un NORDSERVISS” |
| 5. | Būvuzraudzība | 28 722.98 | 2019.gada 14.novembra līgums Nr.1.2.-10.1/115 ar SIA “REM PRO” |
| 4. | Autoruzraudzība | 12 112.10 | 2019.gada 13.novembra līgums Nr.D-2019/699, 2020.gada 24. novembra Vienošanās Nr.1 ar SIA “INRI” |
| **KOPĀ:** | **1 029 577.82** |  |

Domes priekšsēdētājs *(personiskais paraksts)* I. Prelatovs